Diari Oficial de la Generalitat Valenciana


Sumari del DOGV 8700, del 18-12-2019 (2019/11312)

RESOLUCIÓ de 28 de novembre de 2019, del director general d'Administració Local, per la qual es publica la modificació dels Estatuts de la Mancomunitat de la Canal de Navarrés.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11739


Data del document
:   28-11-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de novembre de 2019, del director general d'Administració Local, per la qual es publica la modificació dels Estatuts de la Mancomunitat de la Canal de Navarrés. [2019/11520]  
La Mancomunitat de la Canal de Navarrés, mitjançant acord del Ple en sessió d'11 de setembre de 2019, va aprovar definitivament la modificació dels seus estatuts.   
Tal modificació es tramita conforme a la legislació vigent en el moment d'iniciar l'expedient, sent l'aprovació inicial de la modificació estatutària de data 18 de desembre de 2014, i atès que aquesta modificació suposaria una alteració dels seus elements constitutius, i segons el que es preveu en l'article 95.2 de la Llei 8/2010, de règim local de la Comunitat Valenciana (LRLCV), vigent en aquell moment, s'haurà de seguir el procediment establit en l'article 93.2 d'aquesta llei.   
  
Perquè l'adaptació adquirisca eficàcia és necessari fer-ne la publicació en el Diari Oficial de la Generalitat Valenciana, d'acord amb el que es disposa en l'apartat 4 de l'article 93 de la Llei de règim local de la Comunitat Valenciana.  
Remesos l'expedient tramitat i els Estatuts aprovats a aquesta direcció general d'Administració Local, no s'adverteix en ells cap infracció de l'ordenament jurídic.  
Per tot això, d'acord amb la legislació vigent, i conforme al que es disposa en l'article 17 del Decret 151/2015, del Consell, pel qual s'aprova el Reglament Orgànic i Funcional de la Presidència de la Generalitat, resolc:  
  
Article únic  
Publicar en el Diari Oficial de la Generalitat Valenciana el nou text dels Estatuts de la Mancomunitat de la Canal de Navarrés, modificació aprovada per acord plenari d'aquesta, i que es transcriu a continuació com a Annex, en haver-se acreditat en l'expedient la legalitat de les actuacions. Igualment s'ordena la inscripció d'aquesta modificació en el Registre d'Entitats Locals.  
  
Contra aquesta resolució podrà interposar-se recurs d'alçada davant la Secretaria Autonòmica de Promoció Institucional i Cohesió Territorial, en el termini d'un mes, de conformitat amb els articles 112 i 121 de la Llei 39/2015, d'1 d'octubre, del Procediment Administratiu Comú de les Administracions Públiques. Transcorregut aquest termini sense haver-se interposat el recurs, la resolució serà ferma amb caràcter general.  
Tot això, sense perjudici, que els interessats puguen exercitar qualsevol altre recurs que per al seu dret estimen oportú.  
  
València, 28 de novembre de 2019.- El director general d'Administració Local: Antoni Such Botella.  
   
  
ANNEX  
Modificació dels Estatuts de la Mancomunitat   
de la Canal de Navarrés  
  
Article 1r. Fonament legal  
Les entitats locals d'Anna, Bicorb, Xella, Estubeny i Navarrés, a l'empara del que es disposa per l'article 44 de la Llei 7/1985, de 2 d'abril, reguladora de les Bases de Règim Local, i altra normativa concordant, acorden constituir-se en mancomunitat per a l'execució en comú de les obres i serveis de la seua competència que es recullen en els presents estatuts.  
La Mancomunitat és una Administració Pública Local, que tindrà personalitat i capacitat jurídica per al compliment de les seues finalitats específiques.  
  
Article 2n. Denominació  
La Mancomunitat que es constitueix es denominarà MANCOMUNITAT DE LA CANAL DE NAVARRÉS. Els seus òrgans de govern i administració se situaran a Xella.   
Article 3r. Finalitats  
1. Les finalitats de la Mancomunitat vindran constituïts per l'exercici de les competències que, en el marc de la legislació estatal i autonòmica, són assignades als municipis amb vista al benestar i la qualitat de vida dels veïns i transeünts dels municipis que la constitueixen, en relació amb els serveis següents:  
a) Avaluació i informació de situacions de necessitat social i atenció immediata a persones en situació o risc d'exclusió social.  
b) Fires, proveïments, llotges i mercats ambulants.  
c) Medi Ambient urbà, i especialment, gestió de residus sòlids urbans, parcs i jardins.  
d) Promoció de l'esport i instal·lacions esportives i d'ocupació del temps lliure.  
e) Promoció de la cultura i equipaments culturals.  
f) Informació i promoció de l'activitat turística d'interès i àmbit local.  
g) Participar en la vigilància del compliment de l'escolaritat obligatòria.  
h) Protecció de la salubritat Pública.  
i) Promoció de la participació dels ciutadans en l'ús eficient i sostenible de les tecnologies de la informació i les comunicacions.  
  
2. La Mancomunitat, per al compliment del seu objecte, podrà exercir i desenvolupar en el seu àmbit territorial i competencial d'actuació, l'exercici de potestats, facultats i funcions atribuïdes als municipis, en la condició d'ens públics territorials, entre les quals es troben les següents:  
  
a) potestat reglamentària i d'autoorganització,  
b) potestat tributària i financera,  
c) potestat de programació i planificació,  
d) presumpció de legitimitat i execució dels seus actes,  
e) potestat d'execució forçosa i sancionadora,  
f) potestat de revisió d'ofici dels seus actes i acords,  
g) qualsevol altra que es reconega a favor dels Municipis, i que resulte necessària per al compliment de les finalitats de la Mancomunitat.  
3. De conformitat amb el que es disposa en l'article 116ter de la Llei 7/85, reguladora de les bases de règim local, en la seua redacció atorgada per la Llei 27/2013, la Mancomunitat, abans del dia 1 de novembre de cada any, haurà de calcular el cost efectiu de cadascun dels serveis, en els termes previstos en la legislació vigent.  
4. Per a la incorporació de nous serveis, se seguirà el procediment establit en els articles 93.2, 3 i 4 de la Llei 8/2010, de Règim Local de la Comunitat Valenciana.  
5. Els serveis adés citats, es desenvoluparan per mitjà de programes d'actuació, que podran coincidir o no amb les subvencions estatals, autonòmiques o provincials que es convoquen. Per a la posada en marxa dels programes per la Mancomunitat, relatius als serveis anteriorment esmentats, serà necessari que per Acord del Ple de la Mancomunitat, es ratifique la Resolució de la Presidència d'iniciar el programa. Si algun Ajuntament declinés la possibilitat de participar en un programa, haurà de comunicar-ho a la Mancomunitat en el termini d'un mes des de la notificació de la creació del citat programa.  
6. En el compliment de les finalitats enumerades en el paràgraf 1 d'aquest article, la Mancomunitat se subrogarà, amb caràcter general, en la titularitat dels corresponents serveis, concernint-li la gestió integral d'aquests, amb assumpció plena de totes les competències que, directament o indirectament, siguen necessàries amb vista a la seua consecució i, especialment, en tot el referent a la imposició, ordenació i recaptació dels ingressos de dret públic que s'estime necessari establir.  
  
7. Els municipis mancomunats podran adherir-se a la totalitat dels programes previstos a cada moment per a cada servei o només a part d'ells, sempre que siguen susceptibles de consideració independent?.  
  
  
Article 4t. Òrgans de Govern  
Els òrgans de govern de la Mancomunitat, que seran representatius dels Ajuntaments mancomunats, vindran constituïts per:  
a) El Ple de la Mancomunitat.  
b) El president.  
c) Els vicepresidents  
Article 5è. El Ple de la Mancomunitat  
1. El Ple de la Mancomunitat estarà format pels representants dels Ajuntaments. Cada municipi estarà representat en el Ple de la Mancomunitat pel seu alcalde o alcaldessa i un altre regidor o regidora, triat pel Ple corresponent per majoria absoluta, i que es mantindrà en tant no siga revocat pel Ple que el va triar o perda la seua condició de regidor.  
  
2. A l'efecte de votacions, en el Ple de la Mancomunitat s'utilitzarà el sistema de vot ponderat, corresponent a cada municipi un nombre de vots que s'assignarà prenent com a referència l'escala prevista en la legislació de règim electoral general per a la determinació del nombre de regidors que corresponen als municipis, si bé els estatuts, atesa la tipologia poblacional dels municipis que conformen la Mancomunitat, podran, amb caràcter excepcional i degudament justificats, reajustar els vots d'algun o alguns trams de població per a aconseguir una major representativitat.  
El nombre d'habitants, que servirà de base per a l'aplicació d'aquesta escala, serà el de la població dels municipis que s'haja pres com a referència en les eleccions municipals immediatament precedents a la constitució de la Mancomunitat.  
3. El vot serà emès per l'alcalde o alcaldessa de cada municipi, si estiguera present en la sessió, i en defecte d'això pel regidor designat com a segon vocal pel Ple d'aqueixa corporació.  
  
Article 6è. Constitució després de les eleccions  
1. Finalitzat el mandat dels ajuntaments, els òrgans de la Mancomunitat continuen en funcions per a l'administració ordinària dels assumptes, fins a la constitució dels nous òrgans, sense que en cap cas puguen adoptar acords per als quals es requerisca majoria qualificada.  
  
2. Després de cada procés electoral municipal i una vegada que els ajuntaments hagen comunicat a la Mancomunitat el seu representant en aquesta, el president en funcions convocarà la sessió plenària per a la constitució i elecció dels òrgans de govern, tot això de conformitat amb el que s'estableix en els estatuts.  
Aquesta sessió tindrà lloc dins dels tres mesos següents a la constitució dels ajuntaments. Si no es convocara dins del termini assenyalat, quedarà automàticament convocada per a l'últim dia hàbil d'aquest termini.  
  
Article 7è. Atribucions del Ple  
1. El Ple de la Mancomunitat tindrà les atribucions següents:  
a) L'elecció del president.   
b) El control i la fiscalització dels òrgans de govern.  
c) L'aprovació del reglament orgànic i de les ordenances.  
d) La determinació dels recursos propis de caràcter tributari; l'aprovació i modificació dels pressupostos, i la disposició de despeses en matèria de la seua competència i l'aprovació dels comptes; tot això d'acord amb el que es disposa en el text refós de la Llei reguladora de les Hisendes Locals.   
e) L'aprovació de les formes de gestió dels serveis.  
f) L'acceptació de la delegació de competències feta per altres Administracions públiques.  
g) El plantejament de conflictes de competències a altres entitats locals i altres Administracions públiques.  
h) L'aprovació de la plantilla de personal i de la relació de llocs de treball, la fixació de la quantia de les retribucions complementàries fixes i periòdiques dels funcionaris i el número i règim del personal eventual.  
  
i) L'exercici d'accions judicials i administratives i la defensa de la corporació en matèries de competència plenària.  
j) La declaració de lesivitat dels actes de la Mancomunitat.  
k) La concertació de les operacions de crèdit la quantia acumulada del qual, dins de cada exercici econòmic, excedisca del 10% dels recursos ordinaris del Pressupost -excepte les de tresoreria, que li correspondran quan l'import acumulat de les operacions vives a cada moment supere el 15% dels ingressos corrents liquidats en l'exercici anterior- tot això de conformitat amb el que es disposa en el text refós de la Llei reguladora de les Hisendes Locals.  
l) L'aprovació dels projectes d'obres i serveis quan siga competent per a la seua contractació o concessió, i quan encara no estiguen previstos en els pressupostos.  
m) Aquelles altres que hagen de correspondre al Ple per exigir la seua aprovació una majoria especial.  
n) Les altres que expressament li conferisquen les lleis.  
2. Correspon, igualment, al Ple la votació sobre la moció de censura al president i sobre la qüestió de confiança plantejada per aquest, que seran públiques i es realitzaran mitjançant crida nominal en tot cas, i es regeixen pel que es disposa en la legislació electoral general.  
  
  
Article 8è. El president  
1. El president de la Mancomunitat serà triat pel Ple d'aquesta entre els seus membres, per majoria absoluta, dels vots emesos.  
2. Podran ser candidats a la presidència tots i cadascun dels vocals que componen el Ple.  
3. Si cap candidat obté majoria absoluta en primera votació, se celebrarà una segona votació, resultant triat aquell que obtinga major nombre de vots. En cas d'empat, resultarà triat el del municipi amb major població.  
4. Per a la moció de censura del president se seguirà el mateix procediment que l'establit en la legislació de règim local per a tal suposat.  
  
  
Article 9è. Vicepresidents  
El president designarà un o diversos Vicepresidents, amb un número màxim de tres, que li substituiran per l'ordre del seu nomenament en cas d'absència, vacant o malaltia.  
  
Article 10. Atribucions del president  
Al president de la Mancomunitat li corresponen les atribucions següents:  
a) Representar la Mancomunitat i presidir tots els actes públics organitzats per aquesta.  
b) Dirigir el govern i l'administració de la Mancomunitat i l'organització dels seus serveis administratius.  
c) Nomenar i destituir els vicepresidents.  
d) Convocar i presidir les sessions del Ple, i decidir els empats amb vot de qualitat.  
e) Fer complir les ordenances i reglaments de la Mancomunitat.   
  
f) Dirigir, inspeccionar i impulsar els serveis i obres mancomunades.  
g) El desenvolupament de la gestió econòmica d'acord amb el Pressupost aprovat, disposar despeses dins dels límits de la seua competència, concertar operacions de crèdit, a exclusió de les contemplades en l'article 177.5 del Reial decret legislatiu 2/2004, de 5 de març, pel qual s'aprova el text refós de la Llei reguladora de les Hisendes Locals, sempre que aquelles estiguen previstes en el Pressupost i el seu import acumulat dins de cada exercici econòmic no supere el 10% dels seus recursos ordinaris, excepte les de tresoreria que li correspondran quan l'import acumulat de les operacions vives a cada moment no supere el 15% dels ingressos corrents liquidats en l'exercici anterior, ordenar pagaments i rendir comptes; tot això de conformitat amb el que es disposa en el text refós de la Llei reguladora de les Hisendes Locals.  
  
h) Aprovar l'oferta d'ocupació pública d'acord amb el Pressupost i la plantilla aprovats pel Ple, aprovar les bases de les proves per a la selecció del personal i per als concursos de provisió de llocs de treball i distribuir les retribucions complementàries que no siguen fixes i periòdiques.  
i) Exercir la prefectura superior de tot el personal, i acordar el seu nomenament i sancions, inclosa la separació del servei dels funcionaris de la Corporació i l'acomiadament del personal laboral, donant compte al Ple, en aquests dos últims casos, en la primera sessió que faça.  
  
j) La contractació d'obres i serveis en els termes establits en la legislació sobre contractació de les Administracions públiques.  
k) L'exercici de les accions judicials i administratives i la defensa de la Mancomunitat en les matèries de la seua competència, fins i tot quan les haguera delegades en un altre òrgan, i, en cas d'urgència, en matèries de la competència del Ple, en aquest supòsit donant-li compte en la primera sessió que faça per a la seua ratificació.  
l) La iniciativa per a proposar al Ple la declaració de lesivitat en matèries de la competència de la Presidència.  
m) L'aprovació dels projectes d'obres i de serveis quan siga competent per a la seua contractació o concessió i estiguen previstos en el pressupost.  
n) Ordenar la publicació, execució i fer complir els acords de la Mancomunitat.  
o) Les altres que expressament li atribuïsquen les lleis i aquelles que la legislació de l'Estat o de la Generalitat Valenciana assignen a la Mancomunitat i no atribuïsquen a altres òrgans.  
  
Article 11. Règim de les sessions  
1. Els òrgans col·legiats de la Mancomunitat funcionaran en règim de sessions ordinàries de periodicitat preestablida, i extraordinàries que poden ser, a més, urgents.  
2. El Ple de la Mancomunitat celebrarà sessió ordinària com a mínim cada dos mesos, i extraordinària quan així ho decidisca el president o ho sol·licite, almenys, la quarta part del nombre de vots del Ple.  
3. En tot cas, el funcionament dels òrgans col·legiats s'ajustarà a la normativa de règim local vigent a cada moment.  
  
Article 12. Adopció d'acords  
1. Els acords del Ple s'adopten, com a regla general, per majoria simple dels vots dels membres presents. Existeix majoria simple quan el nombre de vots afirmatius siga superior al de negatius.  
  
2. Per a determinar les matèries que precisen acords adoptats per majoria absoluta, s'estarà al que es disposa en l'article 47.3 de la Llei 7/1985, reguladora de les Bases del Règim Local o normativa que el substituïsca.  
  
Article 13. Personal de la Mancomunitat  
Podran prestar serveis en la Mancomunitat el personal seleccionat conformement a la seua oferta d'ocupació pública, així com el personal al servei dels ens locals associats en aplicació del que es disposa en l'article 90 de la Llei de Règim local valencià.  
  
Article 14. Hisenda de la Mancomunitat  
1. La Hisenda de la Mancomunitat estarà constituïda pels recursos següents:  
a) Aportacions dels municipis, d'acord amb el que s'estableix en els estatuts.  
b) Ingressos de dret privat.  
c) Taxes i preus públics per la prestació de serveis o realització d'activitats de la seua competència.  
d) Contribucions especials per a l'execució d'obres o per a l'establiment, ampliació o millora de serveis.  
e) Participacions en els tributs de la Generalitat que, si escau, es puguen establir al seu favor.  
f) Recàrrecs sobre impostos de la Generalitat o d'altres entitats locals, que escaiguen.  
g) Subvencions i altres ingressos de dret públic.  
h) Ingressos procedents d'operacions de crèdit.  
i) Multes i sancions en l'àmbit de la seua competència.  
j) Qualsevol altre que legalment puga establir-se.  
  
Article 15. Recursos de la Mancomunitat  
1. Per a la imposició, exacció, liquidació i cobrança dels seus recursos, la Mancomunitat aprovarà les Ordenances corresponents als diferents serveis, tenint aquestes ordenances força obligatòria en tots els municipis integrants, una vegada aprovades.  
2. Correspondrà als municipis facilitar a la Mancomunitat tota la informació precisa per a la formació de padrons, altes, baixes i altres modificacions, referides als contribuents afectats pels diferents serveis que constituïsquen les finalitats regulades en els articles anteriors.  
3. La Mancomunitat podrà, en tot moment i pels seus propis mitjans, comprovar la veracitat i exactitud de les dades a què es refereix l'article anterior.  
  
Article 16. Aportacions dels municipis  
1. Les aportacions dels municipis es fixaran anualment per a cada exercici econòmic pel Ple de la Mancomunitat, amb el quòrum de la majoria absoluta del nombre de vots del Ple, i seran les següents:  
  
a) Una quota principal, en funció de l'ús i participació de cada entitat en els serveis que es presten mancomunadament.  
Per a la determinació d'aquesta quota s'aplicarà com a regla bàsica el nombre d'habitants de dret de cada municipi segons l'última revisió anual, podent aplicar-se qualssevol altres criteris que es consideren rellevants, quan el Ple així ho estime convenient.  
b) Una quota complementària i obligatòria per a atendre despeses generals de funcionament, conservació i administració, en proporció al nombre d'habitants de dret de cada municipi, segons l'última revisió anual.  
c) Quotes extraordinàries, establides per majoria absoluta del nombre de vots del Ple, destinades a finalitats d'aqueix caràcter.  
2. Les aportacions dels municipis a la Mancomunitat tenen la consideració de pagaments obligatoris i preferents per a les entitats mancomunades. A tal fi, cada corporació ordenarà la pertinent detracció de la participació en els tributs de l'estat, en la proporció que corresponga, per a la seua transferència la tresoreria de la Mancomunitat, cursant les ordres oportunes a l'entitat o entitats bancàries corresponents. A tal fi, els membres de la Mancomunitat atorgaran un poder notarial, tot autoritzant aquesta detracció amb caràcter irrevocable, en tant en siguen membres o, en tot cas, mentre existisquen deutes o saldos a favor de la Mancomunitat per qualsevol concepte.  
3. No obstant això el disposat en el paràgraf anterior, en els supòsits d'impagament de quotes, previ requeriment de pagament concedint nou termini d'ingrés de 30 dies i subsegüent certificació de descobert, el president queda expressament facultat per a sol·licitar, de qualsevol administració, la retenció de les quotes pertinents a favor de la Mancomunitat. Aquesta retenció és expressament autoritzada pels Ajuntaments mancomunats al temps d'aprovar els presents estatuts.  
  
Article 17. Pressupost de la Mancomunitat  
La Mancomunitat aprovarà anualment un pressupost de conformitat amb el que es disposa per la legislació de règim local vigent, que serà aplicable íntegrament, amb les adaptacions necessàries a la naturalesa pròpia de la Mancomunitat.  
  
Article 18. Patrimoni de la Mancomunitat  
1. El patrimoni de la Mancomunitat estarà integrat per tota classe de béns, drets i accions que legítimament s'adquirisquen, bé en el moment de la constitució o amb posterioritat. A l'efecte, es formarà un inventari conforme al que es disposa per la normativa vigent en la matèria.  
  
2. La participació de cada entitat mancomunada en aquest patrimoni es fixarà, tant inicialment com en endavant, en funció dels criteris següents:  
- Nombre d'habitants de dret segons l'última revisió del padró.  
  
  
Article 19. Operacions de crèdit i tresoreria  
1. La Mancomunitat podrà concertar tota classe d'operacions de crèdit, segons el que es disposa pel text refós de la Llei reguladora de les hisendes locals.  
2. Les operacions de crèdit que puga concertar una Mancomunitat per a finançar la realització de finalitats de la seua competència podran ser avalades pels municipis que la integren, quan el patrimoni propi de la Mancomunitat o els seus recursos ordinaris no siguen suficients per a garantir aquesta operació.  
  
Article 20. Durada  
La Mancomunitat es constitueix per temps indefinit.  
  
Article 21. Modificació dels estatuts  
1. La modificació dels estatuts en aquells aspectes que es recullen en l'article 95.2 de la Llei de Règim Local Valencià, l'acord de Ple suposarà l'aprovació d'una memòria justificativa i del projecte d'estatuts modificats, acomodant-se al mateix procediment i requisits que els exigits per a la seua aprovació, i previst en la normativa en matèria de règim local.  
2. Si la modificació no afecta aspectes constitutius, el Ple de la Mancomunitat haurà d'adoptar un acord per majoria absoluta, que serà sotmès a un període d'informació pública, durant el termini d'un mes, inserint-se en el Butlletí Oficial de la Província de València, així com al tauler d'edictes de la Mancomunitat.   
En cas que es presentara al·legacions, el Ple haurà de resoldre-les i procedir a l'aprovació de la proposta definitiva.  
En el cas que no s'haguera presentat cap reclamació o suggeriment, s'entendrà definitivament adoptat l'acord fins llavors provisional.  
  
  
Article 22. Incorporació de nous municipis  
1. Per a la incorporació a la Mancomunitat d'un nou municipi serà necessari:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta de vots del Ple de la Mancomunitat.  
2. L'aportació inicial dels municipis incorporats a la Mancomunitat amb posterioritat a la seua constitució, vindrà determinada per l'índex del patrimoni de la Mancomunitat per habitant, multiplicat pel nombre d'habitants de dret de l'entitat local que sol·licite la seua inclusió.  
  
A falta de l'anterior, aportarà la quota que resulte d'aplicar els criteris establits en l'article 17.1.b).  
L'aportació inicial serà abonada en el mateix moment en què es notifique l'aprovació de la incorporació a la Mancomunitat pel seu Ple.  
  
3. A més, haurà d'aportar totes les despeses que s'originen a conseqüència de la seua incorporació a la Mancomunitat, procedint-se a la reestructuració de la totalitat de les aportacions en funció de les modificacions que es deriven de la nova incorporació.  
  
Article 23. Separació de municipis  
1. Els municipis integrants de la Mancomunitat podran separar-se de la mateixa prèvia sol·licitud aprovada pel Ple respectiu amb el quòrum de la majoria absoluta del nombre legal de membres, i notificada a la Mancomunitat amb una antelació mínima d'un any. Perquè es produïsca la separació serà necessari prèviament que l'entitat que se separe, es trobe al corrent en el pagament de les seues obligacions, havent d'abonar totes les despeses que s'originen amb motiu de la seua separació i la part del passiu contret per la Mancomunitat que li siga imputable.  
  
En tot cas, es requerirà acord de l'òrgan plenari de la Mancomunitat, adoptat per majoria absoluta.  
2. La separació d'una o diverses corporacions no obligarà el Ple a practicar la liquidació de la Mancomunitat, quedant en suspens el dret de les entitats separades fins al dia de la dissolució, data en la qual entraran a participar en la part alíquota de la liquidació dels béns de la Mancomunitat.  
3. La separació forçosa només es podrà produir per les causes següents:  
- El persistent incompliment del pagament de les seues aportacions.  
- L'incompliment d'actuacions necessàries per al correcte desenvolupament de la Mancomunitat, a les quals vinga obligat pels estatuts.  
  
L'expedient que es tramite per a la separació forçosa d'un municipi, s'iniciarà amb una proposta de qualsevol dels membres de la Mancomunitat, que haurà de ser ratificada per almenys 1/3 dels vots del Ple.   
  
Una vegada iniciat l'expedient es requerirà l'Ajuntament perquè complisca amb les seues obligacions o present les al·legacions que estime convenients, i se li donarà un termini mínim de 3 mesos perquè en faça efectiu el compliment.  
Si es produeix el compliment de les obligacions pendents en aquest termini, l'expedient quedarà arxivat, sense més tràmit. Si, per contra, no es produïra el compliment de les obligacions pendents, el Ple adoptarà Acord de separació forçosa, que haurà de ser pres per majoria absoluta dels vots del Ple, i es liquidarà la participació de l'Ajuntament en la Mancomunitat, seguint les regles establides per a la separació voluntària.   
  
Article 24. Dissolució  
1. La Mancomunitat es dissoldrà per alguna de les causes següents:  
  
a) Per desaparició de la fi per al qual va ser creada.  
b) Quan així ho acorde el Ple de la Mancomunitat i els ajuntaments mancomunats, amb el vot favorable de la majoria absoluta del nombre de vots del Ple.  
- Per l'assumpció per altres administracions de la prestació dels serveis assignats a la competència de la Mancomunitat.  
  
Article 25. Procediment   
La dissolució de la Mancomunitat s'ajustarà al mateix procediment previst per a la seua constitució, regulat en la normativa de règim local, amb les especialitats assenyalades en els apartats següents:  
El procediment s'ajustarà a les regles següents:  
a) Quan un municipi integrant de la Mancomunitat propose la dissolució, adoptarà el corresponent acord previ en el qual manifestarà el seu propòsit.   
b) El Ple de la Mancomunitat, una vegada rebuda la proposta, elaborarà la proposta de liquidació de la Mancomunitat, conforme al que es disposa en l'article següent.  
c) Una vegada redactada la proposta de liquidació, elaborada per la Comissió liquidadora, la Mancomunitat sotmetrà a votació la proposta de dissolució i liquidació, que haurà de ser aprovada inicialment per majoria absoluta del nombre legal de membres del Ple de la Mancomunitat.   
d) De l'expedient es donarà trasllat a la Diputació Provincial de València i al departament de la Generalitat Valenciana competent en matèria d'administració local, perquè emeten informe sobre tots els aspectes que consideren rellevants.  
e) S'obrirà un període d'informació pública als Ajuntaments de tots els municipis integrants de la Mancomunitat, durant un mes.  
  
f) Finalitzat el termini d'exposició pública i dels informes emesos, el Ple de la Mancomunitat aprovarà, per majoria absoluta, la dissolució i liquidació de la Mancomunitat, així com la distribució del seu patrimoni i personal, fixant si escau, la data exacta de la dissolució efectiva.  
  
g) L'aprovació definitiva requerirà acord favorable, adoptat per majoria absoluta, del nombre legal de membres del Ple de cadascun dels municipis integrants de la Mancomunitat.  
h) El president de la Mancomunitat remetrà l'expedient a l'òrgan de la Generalitat competent en matèria d'Administració Local, el qual ordenarà si compleix els requisits legals, la publicació de l'acord de dissolució de la Mancomunitat en el DOGV.  
  
Article 26. Liquidació  
1. Quan els Ajuntaments mancomunats estudien dissoldre la Mancomunitat, adoptaran el corresponent acord previ, en el qual es manifeste aquest propòsit, amb el vot favorable de la majoria absoluta del nombre de vots del Ple.  
2. A la vista dels acords municipals, el Ple de la Mancomunitat, en el termini de 30 dies següents a la recepció de la seua comunicació, nomenarà una comissió liquidadora formada pel president i, almenys, quatre vocals, assistits pel secretari i interventor, si existira.  
  
3. La citada comissió, en termini no superior a tres mesos, farà un inventari de béns, serveis, drets i accions de la Mancomunitat; xifrarà els seus recursos, càrregues i dèbits i relacionarà el personal, i proposarà al Ple, a la vista de tot l'anterior, l'oportuna distribució o integració dels mateixos als Ajuntaments mancomunats, d'acord a idèntics criteris que els aplicats per a la formació del patrimoni, assenyalant-se el calendari d'actuacions liquidadores.  
  
4. La proposta s'elevarà al Ple de la Mancomunitat per a la seua discussió, i se seguirà el procediment establit en l'article anterior.   
  
  
DISPOSICIÓ ADDICIONAL   
  
Única  
Els Ajuntaments dels municipis mancomunats podran convindre amb la Mancomunitat les fórmules oportunes, perquè els registres d'entrada i eixida funcionen de forma coordinada, a l'efecte d'evitar desplaçaments innecessaris als veïns.  
DISPOSICIÓ FINAL   
  
Única  
En allò no previst pels presents estatuts, resultarà d'aplicació el que s'estableix per la normativa de règim local, vigent a cada moment.